VF Plus wil dispuut verklaar oor e-tol | Maroela Media
Die VF Plus wil na afloop van die verkiesing 'n veldtog van stapel stuur om die drie Gautengse metro's, Tshwane, Johannesburg en Ekurhuleni, te oorreed om 'n formele dispuut te verklaar met die nasionale regering oor die e-tolstelsel.
Partyleiers meen die VF Plus se steun sal toeneem in al drie metro's tydens die munisipale verkiesing en dat hy óf deel van 'n koalisieregering gaan uitmaak óf 'n sterker en groter opposisie sal wees. "Die party sal dus ideaal geposisioneer wees om die metro's te beïnvloed om die dapper stap te neem om te eis dat die e-tolstelsel afgeskaf word," sê adv. Anton Alberts, leier van die VF Plus in Gauteng.
Die gehate e-tolstelsel word reeds die afgelope maande as politieke speelbal gebruik, met die ANC in Gauteng wat telkens aankondig dat die besluit geneem is om e-tol te skrap, terwyl so 'n besluit nog geensins deur die nasionale departement van vervoer geneem is nie.
Alberts sê die stelsel vleg deur die drie metro's en daarom sal die plaaslike regerings die reg hê om 'n formele dispuut met die nasionale regering te verklaar.
"Indien die nasionale regering nie gehoor gee nie, kan 'n formele dispuut verklaar word ingevolge die tersaaklike wetgewing. Indien geen oplossing gevind word nie, sal die metro's 'n hofaansoek kan bring om die e-tolstelsel af te skaf.
"Op hierdie wyse tree die plaaslike regering in die bresse vir die groter publiek wat lankal die gewraakte e-tolstelsel met minagting verwerp het."
Volgens Alberts verbind die party hom tot die stryd om e-tol finaal tot 'n einde te bring.
Talle beseer toe motor konvooivoertuig tref
Ja, doen dit dringend. Hoekom word Gauteng hiermee gestraf terwyl die Kaap dit suksesvol kon afweer?
Onderhandelinge vir'n tuistaat moet hoog op hulle agenda wees dan doen hulle iets nuttig.
Moet nie 'n dispuut verklaar nie. Breek die goed af. Ons betaal genoeg aan ons geld suier regering. 'n Niks werd land waar die se burgers die meeste belas word in die wye wereld…
Hoekom nou? Verkiesings poefie soos min. As hulle ersntig is, sou dit lankal gebeur het. Maar hulle het tot nou toe geswyg oor E-Tol. Stil soos die graf.
Aai die "LAZARUS HAS RISEN" party vir wie ek menige kere gestem het nou in verkiesing tyd besluit om iets HOF toe te vat. Mooi hou so aan dan sal ek miskien vir julle weer stem. Ek was n myner wat dinge gedoen gekry het nie net in parlament opgestaan en gepraat. In Engels sê hulle " Actions speak louder than words". Maar ja at least doen julle iets nou, al is dit n nie belangrike saak nie